Alice Midelfart

Alice Midelfart (1914–1993) var en norsk bildekunstner, reklametegner og bokillustratør<ref>Anne Helgesen. «Den helsekulturelle skolesekken». I: Ånd i hanske ; nr 4, 2007</ref>Lasse Sagan. «Alice Midelfart : en av våre eventyr-illustratører fra krigstiden». I: Bokvennen; nr 1, 2005, som også var autodidakt figurmaker og figurspiller. Gjennom seks år reiste hun på offentlig finansiert figurteaterturné til skoler i Norge for å formidle statlige kostholdsråd.  

Hun illustrerte blant annet de første norske utgavene av Astrid Lindgrens bøker om Pippi Langstrømpe (1946–1949). 

 Utdannelse 
Alice Midelfart utdannet seg som illustratør i Sverige i mellomkrigstiden.

 Illustratør 
Foruten Lindgren illustrerte hun bøker av H.C. Andersen, Asbjørnsen og Moe og flere. Hun skrev egne dramatiseringer for figurteater (Fem stykker for marionett-teater, 1969) og en lærebok i faget (Marionett-teater ABC : en praktisk instruksjonsbok med avsnitt spesielt for formingslærere basert på forsøksundervisning i ungdomsskolen, 1969).

 Marionetteteater 
I 1950-årene arbeidet Midelfart som opplysningskonsulent i Landbrukets Sentralforbund, hvor hun i seks år turnerte over hele Norge med Helseteatret, et figurteater med forestillinger om kosthold og helse for skolebarn. Midelfart skapte to forestillinger for Helseteatret; Reisen til Helseland og Den magiske ranselen. På turneene for Landbrukets Sentralforbund oppførte hun og hennes medspillere imidlertid også andre stykker.

 Undervisning på Eikeli høyere skole 
Etter de seks årene på turné med den statlige kostholdskampanjen, ble Midelfart i 1961 formingslærer ved Eikeli høyere skole i Bærum. Der underviste hun elever i å skape og oppføre marionette-teater.

 Bibliografi (utvalg) 

 1960: Det var en gang to hus (barnebok/informasjonshefte om tannhelse), utgitt av Norsk Tannvern
 1969: Fem stykker for marionett-teater, J. W. Cappelens forlag
 1969: Marionett-teater ABC : en praktisk instruksjonsbok med avsnitt spesielt for formingslærere basert på forsøksundervisning i ungdomsskolen'', J. W. Cappelens forlag

 Referanser 

 Eksterne lenker 

Kategori:Norske illustratører
Kategori:Dukketeater i Sverige
Kategori:Dukketeater i Norge
Kategori:Norske figurspillere